सप्ताह में एक बार आधा घंटा जलापूर्ति से खफा महिलाओं ने जताया आक्रोश
शहरसे करीब तीन किलोमीटर दूर नवाखेड़ा गांव में पेयजल संकट गहरा गया है। रविवार को यहां सप्ताह बाद सिर्फ आधे घंटे के लिए जलापूर्ति की गई, जिस पर नाराज ग्रामीणों ने आक्रोश जताया।
छगनलाल ने बताया कि नवाखेड़ा में करीब 76 घरों की आबादी है। गांव के चोहटे पर एक सार्वजनिक नल हैं, जहां पूरा गांव पानी भरता है। नल को पास में बनी हुई टंकी से जोड़ा गया है। जलदाय विभाग सप्ताह में एक बार सिर्फ आधे घंटे के लिए टंकी में पानी छोड़ता है। पानी के लिए सार्वजनिक नल पर महिलाओं की भीड़ जुटती है, लेकिन अधिकतर महिलाओं को खाली बर्तन के साथ घर लौटना पड़ता है। महिलाओं का कहना है कि विभाग को कई बार अवगत कराया, लेकिन एक-दो दिन के बाद फिर से ऐसे ही हालात हो जाते है। गांव में चार जगह हैंडपंप लगे है, लेकिन इनमें से दो खराब पड़े है, जबकि दो में फ्लोराइड युक्त पानी आने से पीने लायक नहीं है।
सार्वजनिक नल पर बर्तनों का ढेर
रविवारको पानी आने की सूचना पर महिलाएं बर्तनों के साथ सार्वजनिक नल पर जुट गई, लेकिन कुछ ही देर में जलापूर्ति बंद हो गई। इससे नाराज महिलाओं ने जलदाय विभाग के प्रति रोष व्यक्त किया। महिलाओं का कहना था कि पिछले एक माह से जलापूर्ति के नाम पर ऐसा नाटक हो रहा है। घर का कामकाज छोड़कर पानी के लिए कतार में लगी, लेकिन नंबर आने तक पानी बंद हो गया और निराश लौटना पड़ा। इधर, जलदाय विभाग के कनिष्ट अभियंता सत्यवीर ने बताया कि टंकी की सफाई और पाइप लाइन बदलने के कारण व्यवस्था बिगड़ी थी, लेकिन अब ऐसा नहीं होगा।
सिरोही. नवाखेड़ा में पेयजल समस्या से त्रस्त लोगों ने प्रदर्शन किया।
hin_Deva hin_Deva hin_Deva hin_Deva hin_Deva hin_Deva